O‘zbekistonda koronavirusga chalinganlar soni 2964 nafarga yetdi

O‘zbekistonda 21-may soat 16:30 holatiga ko‘ra, koronavirus infeksiyasi qayd etilganlar soni 14 kishiga ko‘payib, 2964 nafarni tashkil qilmoqda, deya xabar bermoqda Sog‘liqni saqlash vazirligi.
Avvalroq 21-may soat 10:00 holatiga ko‘ra koronavirus infeksiyasi qayd etilganlar soni 2950 nafarni tashkil qilayotgani, kasallanish holatlarining 6 nafari oldindan karantinda bo‘lgan fuqarolar, 5 nafari xorijdan kelgan shaxslar (barchasi xalqaro yuk tashuvchi avtomashina haydovchisi) orasidan qayd etilgani haqida xabar berilgandi.
Shu vaqtga qadar koronavirus infeksiyasiga chalingan 2407 nafar fuqaro butunlay sog‘ayi, davolanishda bo‘lgan bemorlarning 5 nafarini ahvoli og‘ir.
Ma’lumot o‘rnida, mamlakatda koronavirus infeksiyasini yuqtirib olish bilan bog‘liq ilk holat aniqlanganidan beri 13 nafar bemor kasallik asoratlari oqibatida vafot etdi.